אלחנדרו חודורובסקי

אלחנדרו חודורובסקי (בספרדית: Alejandro Jodorowsky Prullansky; נולד ב-17 בפברואר 1929) הוא אמן יהודי יליד צ'ילה המתגורר בצרפת. במאי תיאטרון וקולנוע, תסריטאי, מחזאי, שחקן, סופר, משורר, מפיק, מלחין, מוזיקאי, סופר קומיקס ומדריך רוחני. ידוע בעיקר בשל סרטי האוונגרד הפיוטי שיצר. נולד בצ'ילה, בעיירה טוקופילה, בן למשפחה יהודית-אוקראינית. חודורובסקי חווה בילדותו ניכור רב אשר הוביל אותו לקריאה וכתיבת שירים. לאחר שנשר מבית הספר, החל לעבוד כליצן בתיאטרון, עד אשר הקים קבוצת תיאטרון משלו - Teatro Mimico, ב-1947. בשנות ה-50 המוקדמות עבר לפריז, שם למד מימיקה, וב-1957 כתב וביים סרט קצר (Les têtes interverties). החל מ-1960 הוא חילק את זמנו בין פריז ומקסיקו סיטי, והיה שותף בייסוד קבוצת האוונגרד האנרכיסטית של אמני המיצג - Panic Movement. ב-1966 חיבר את קובץ הקומיקס הראשון שלו, Anibal 5, וב-1967 יצר את סרטו הראשון באורך מלא, Fando y Lis, אשר גרם לשערורייה במקסיקו ולבסוף נאסר להקרנה. ב-1970 יצא לבתי הקולנוע סרטו El Topo, שזכה להצלחה בארצות הברית. חודורובסקי עבר לפעול בניו-יורק וג'ון לנון, שהתלהב מאוד מהסרט, שיכנע את אלן קליין (מנהל להקת הביטלס) לתמוך בחודורובסקי ולסייע לו להפיק את סרטו הבא. קליין נתן לחודורובסקי מיליון דולר, והבמאי ביים כך ב-1973 את ההר הקדוש (The Holy Mountain). שני הסרטים נהיו לקלסיקות בחוגי הקולנוע המחתרתי. בגיל 45, בשנת 1974, היגר לצרפת והחל לפעול בה. לאחר ניסיונות כושלים להסריט את הרומן "חולית" של פרנק הרברט, יצר חודורובסקי שלושה סרטים נוספים: סרט המשפחה Tusk (ב-1980), סרט האימה הסוריאליסטי Santa Sangre (ב-1989), והסרט The Rainbow Thief (ב-1990). במקביל, כתב סדרות של ספרי קומיקס מדע-בדיוני, ובמיוחד את The Incal (ב-1980–1989), שהוגדר כ"ספר הקומיקס הטוב ביותר בהיסטוריה", וגם את The Technopriests ואת Metabarons. חודורובסקי כתב ספרים והירצה על שיטתו הרוחנית, ה"פסיכומג'יק" ("psychomagic") ו"פסיכושמאניזם" ("psychoshamanism"), אשר מושפעת מהתעניינותו באלכימיה, קלפי טארוט, זן בודהיזם, ושמאניזם. ב-2011 חודורבסקי חזר למולדתו ויצר בה את סרטו האוטוביוגרפי "מחול המציאות" ("The Dance of Reality"), שצולם בעיירה בה גדל בצ'ילה. הסרט מבוסס על אוטוביוגרפיה באותו שם שפרסם בספרדית ב־2001 ("La danza de la realidad"). ב-2018 יצא לאור בעברית בשם "ריקוד המציאות", שאותו תרגמה מיכל שליו, בהוצאת בבל. ב-2013 הופק סרט דוקומנטרי בהשתתפותו על כישלון הפרויקט "חולית" משנות השבעים בשם "חולית של חודורובסקי". אשתו הראשונה של חודרובסקי הייתה השחקנית ולריה טרומבליי (Valérie Trumblay). כיום הוא נשוי לאמנית ומעצבת התלבושות פסקלה מונטדון (Pascale Montandon). יש לו ארבעה בנים (אחד מהם נפטר) ובת אחת. מבחינת השקפתו הדתית, חודורבסקי מגדיר את עצמו כ"אתאיסטי מיסטי". הוא לא שותה אלכוהול ולא מעשן ונמנע מאכילת בשר ועוף מכיוון שהוא "לא אוהב גופות". אלחנדרו חודורובסקי, ברשת החברתית פייסבוק אלחנדרו חודורובסקי, ברשת החברתית אקס (טוויטר) אלחנדרו חודורובסקי, ברשת החברתית Goodreads אלחנדרו חודורובסקי, במסד הנתונים הקולנועיים IMDb (באנגלית) אלחנדרו חודורובסקי, באתר AllMovie (באנגלית) אלחנדרו חודורובסקי, במסד הנתונים הקולנועיים KinoPoisk (ברוסית) אלחנדרו חודורובסקי, באתר MusicBrainz (באנגלית) אלחנדרו חודורובסקי, באתר Discogs (באנגלית) אלחנדרו חודורובסקי, באתר אנציקלופדיה בריטניקה (באנגלית) אלחנדרו חודורובסקי, דף שער בספרייה הלאומית אבנר שביט‏, "מחול המציאות": ריאיון עם אלחנדרו חודורובסקי, באתר וואלה, 8 ביולי 2014 דוד זאבי, "ריקוד המציאות" של אלחנדרו חודורובסקי: דיוקן האמן כישות אלמותית, באתר הארץ, 10 ביולי 2018 Braund, Simon (באוקטובר 2009). "All about Alejandro". Empire Magazine. Bauer Media Group. p. 139. {{cite news}}: (עזרה) ירון ואג‏, "מאה מיליון איש הולכים לראות סרט - וכולם אידיוטים": ריאיון עם אלחנדרו חודורובסקי, באתר וואלה, 15 ביולי 2018